Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1468

20. Az éntudat-öntudat területén a. Reális önismeret, tudatos pályaválasztás b. Reális jövőképalkotás c. Egyéni adottságok, képességek tudatosítása d. Döntési képesség, felelősségvállalás e. Érdekfelismerés, -tudatosítás f. A belülről vezéreltség, az önirányítás képessége g. Objektivitásra törekvés 2008/177. szám A 11(12)–12(13). ÉVFOLYAM TANTERVének SAJÁTOSSÁGAI A záró szakaszban az iskolai közös tanulás ideje lerövidül. Az időfelhasználásban a közös iskolai és az egyéni tanulás ideje különválik. Az iskolaotthonos, szakaszos tanulásszervezést, jelentősen csökkentett előírt iskolai közös tanulási idő váltja fel. Minimális választás esetén a tanulóknak módja van 22 óra/hét tanítási órával teljesíteni a kötelező tantervi előírásokat. A szűkített iskolai időfelhasználás, jelentheti, de nem feltétlenül az iskolafunkció szűkítését. A kerettanterv lehetőséget biztosít, hogy az iskola teret adjon a tanulók szabad tantárgyválasztásának, és/vagy több időt szánjon az egyéni és csoportos foglalkozásokra. A kerettanterv azt ajánlja, hogy az iskola biztosítsa a tanulók számára a differenciált iskolahasználatot céljaik, attitűdjeik függvényében, csökkentve a közös tanulási időszakot, több időt szánjanak egyéni tanulásra, érdeklődési körüknek megfelelő specializációra, pályaválasztásuknak megfelelő Emelt szintű tanulmányokra, sportra, közösségi életre. A kerettanterv lehetőséget ad arra, is, hogy az iskola helyi tantervében más helyben fontos kiemelt és előírt tantárgyi programokkal, egészítse ki a kerettantervi kínálatot. A kerettanterv a kötelező érettségi tárgyak tantárgyi programjait írja elő, valamint példaként a tipikus szabadon választható érettségi tárgyakat közli. A tantárgyak közvetlenül kapcsolódnak a szaktudományokhoz, illetve az államilag előírt, egységes, standard, kétszintű érettségi követelményekhez. A tantárgyi programok, többségükben megőrizve a tematikus tervezést, tradicionális órakeretekre terveződtek, ezen belül a tanulási képességek fejlesztésére, a tanulási motivációra, illetve az értelmiségi pályák alapvető képességeinek fejlesztésre koncentrálnak. A tantárgyi keretek között nem, vagy csak közvetetten teljesíthető iskolai funkciókat a kerettanterv a témaheteken, csoportos és egyéni beszélgetéseken javasolja érvényesíteni. Tanulásszervezési ajánlások A hatékony és célorientált tanulásszervezés érdekében a kerettanterv javasolja felbontani a hagyományos osztálykeretekben folyó tanítást, és helyére a tanulók által szabadon választott, kritériumorientált csoportok szervezését ajánlja. Az osztálykeretek megszűnése számos fontos következménnyel jár. – Átjárhatóvá válik az évfolyam, sőt több program lehetővé teszi a vertikális csoportokat is. – Jelentősen megkönnyíti a közös és az egyéni tanulást egyaránt, a meghirdetett program alapján szervezett tanulócsoportok esetében ritkábban kerül elő a tanár számára az a probléma, hogy a lemaradókkal vagy a gyorsan haladókkal foglalkozzon. – A tanulói döntések alapján létrejött csoportokban sokkal erősebb a tanulói motiváció – A szintenkénti programok eltérő teljesítményű, érdeklődésű tanulóknak biztosítanak eltérő sikereket, differenciált haladási ütemet, az azonos attitűd, felkészültség versenyhelyzetet, együttműködést eredményez. – A célorientált csoportokkal foglalkozó tanár mindennapos kapcsolatba kerül az őt, illetve a programját választó diákokkal, ami lehetővé teszi a tanulási folyamat egyénítését, az érdemi differenciálást, függetlenül attól, hogy tehetséggondozásról vagy hátránykompenzációról szól a csoport kiemelt feladata – Súlyos nehézséget is okoz a kurzusrendszerű oktatás, háttérbe szorulnak a tanulók tantárgyi kereteket meghaladó szükségletei, ismét a tantárgy kerül a működés középpontjába a tanulásszervezés során. A probléma megszüntetése érdekében a kerettanterv a munkarendbe szervezett, mentor (patrónus)rendszert javasol a helyi tantervbe beépíteni. Az osztályfőnöki órák helyén (az Együttéléstan hasonló munkarendben), beépíthető rendszeres kiscsoportos, illetve egyéni foglalkozás, és erre a szűkített időkeretek is lehetőséget adnak. – Javasolja továbbá a kerettanterv, hogy az iskola közös iskolai projektekkel teremtsenek alkalmat a tanulók célorientált együttműködésére. A tanulókra szervezett munkarend, kritériumai

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes